
HOGSKOLEN
I NARVIK




MØTEBOK 

HØGSKOLESTYRET
Møte 5/2002 – 28. august 2002

Til stede:

Edel Storelvmo




Arnold Hansen

Torunn Hamran 

Geir Waage

Liv Fiksdal




Roar Andreassen 

Åge-Raymond Riise 

Fra administrasjonen:

Direktør Olav Soleng

Økonomi- og personalsjef Eirin Fjeld Melund

Forfall:



Observatører:

Prorektor Per Åge Ljunggren

Studentrepresentant  Morten Cools

SAKLISTE:

SAK 
47/02
GODKJENNING AV REFERAT, INNKALLING OG SAKLISTE

SAK
48/02
ORIENTERINGSSAKER

48.1
Referat fra høgskolestyrets møte den 300502

48.2
Bemanningsoversikt – eget vedlegg

48.3
Orientering om søkertall – muntlig orientering

48.4 Vilkår for interne stipendier

48.5 Nettobudsjettering – status

48.6
Referat fra høgskolerådets møte den 260802


SAK
49/02
RESTANSESAKER

SAK
50/02
ØKONOMISTATUS PER 30. JUNI 2002


SAK
51/02
FORHANDLINGSFULLMAKTER VED LOKALE FORHANDLINGER

SAK 
52/02
STATUS OU-PROSESSEN

SAK
53/02
VURDERING AV NYE OG EKSISTERENDE STUDIETILBUD

SAK
54/02
OPPRETTING AV PROFESSOR-II I ROMTEKNOLOGI

SAK
55/02
OPPFØLGING AV STRATEGISK PLAN

SAK
56/02
SAMARBEIDSAVTALER MED HiH OG UIT

SAK
57/02
OPPRETTING AV STILLING SOM IT-LEDER

SAK
58/02
EVENTUELT

SAK 
47/02
GODKJENNING AV REFERAT, INNKALLING OG SAKLISTE

Det er foretatt en endring i tidligere oppgitte møtedatoer for høsten. Rette datoer er:

· Onsdag 23. oktober 2002

· Onsdag 11. desember 2002 

Utover ovennevnte ble møtebok 4/2002, innkalling og sakliste godkjent.

SAK
48/02
ORIENTERINGSSAKER

48.2 Bemanningsoversikt – eget vedlegg

I tillegg til de opplysningene som er oppgitt ønsker styret til  neste styremøte at instituttlederne gir en  inndelingen av ansatte og årsverk per fagområde.

48.3 Orientering om søkertall – muntlig orientering

Rektor orienterte. Ny status må gis på neste styremøte. Styret ønsker da også å vite hvor mange av våre egne studenter som går videre på sivilingeniørutdanningen hos oss. Det er ønskelig at det utarbeides en tabell to ganger per år som er sammenlignbar fra år til år.

Orienteringssakene ble tatt til orientering.

SAK
49/02
RESTANSESAKER

Sak 24 og 53/00 tas ut av tabellen.
Restansesakene ble tatt til etterretning.

SAK
50/02
ØKONOMISTATUS PER 30. JUNI 2002


Enstemmig vedtak:

Økonomistatus per 30.06.02 tas til etterretning.

SAK
51/02
FORHANDLINGSFULLMAKTER VED LOKALE FORHANDLINGER

Enstemmig vedtak:

1. Høgskolestyret gir direktør fullmakt til å nedsette forhandlingsdelegasjon

2. Høgskolestyret gir forhandlingsdelegasjonen fullmakt til å gjennomføre lokale lønnsforhandlinger, både årlige forhandlinger (2.3.3) og forhandlinger på særskilt grunnlag (2.3.4), innenfor de føringer  som partene sentralt er blitt enige om og Høgskolen i Narviks lønnspolitiske retningslinjer.

3. 2.3.3 forhandlingene for 2002 må føres innenfor den økonomiske rammen som er avsatt sentralt til Høgskolen i Narvik.

SAK 
52/02
STATUS OU-PROSESSEN

Enstemmig vedtak:

Styret tar status om OU-prosessen til etterretning. Styret ber administrasjonen til neste styremøte å fremlegge en sak som legger premissene for sluttføringen av Ou-prosessen.

SAK
53/02
VURDERING AV NYE OG EKSISTERENDE STUDIETILBUD

Forslag fra Roar Andreassen:

Styret ber om å få saksfremlegg til desembermøtet, som foreslår helhetlig oppdatering av bachelor- og masterutdanning på følgende områder:

Studieretninger og spesialiseringer innen fagområdet elektro og elektronikk (dagens elektronikk, elkraft og elektroteknikk).  Ansvar: Institutt for data-, elektro- og romteknologi.

Studieretninger og spesialiseringer innen fagområdet konstruksjon, drift og produksjon (dagens allmenn maskin, ingeniørdesign og dataassistert produksjon). I denne sammenhengen skal fag og spesialisering for fiskeri- og havbruksteknologi, samt logistikk også vurderes. Ansvar:  Institutt for bygnings-, drifts- og konstruksjonsteknologi og Institutt for data-, elektro- og romteknologi.

For mastergradsutdanningene skal det gjøres avveininger mellom mulighetene i 5-årige løp ved HiN og behovet for rekruttering av studenter med andre relevante utdanninger på  bachelornivå.

Instituttene bes gi en skriftlig rapport om dette innen 31. oktober 2002. 

Det er særlig viktig å få synspunkter fra nærings- og samfunnslivet .  Vi ber instituttene ta hensyn til dette  ved å invitere eksterne representanter til å delta aktivt i arbeidet.  Det må samarbeides nært med de øvrige instituttene.

Forslaget til vedtak falt mot 1 stemme

Direktør la fram et nytt forslag som ble satt opp mot forslaget til vedtak fra Roar Andreassen, og dette ble vedtatt mot en stemme:

Styret ber om å få fremlagt i desembermøtet et saksfremlegg der følgende punkter er vurdert:

· Oppdatering av studietilbudene i form av studieretninger, spesialiseringer etc innen elektronikk/elkraftområdet på bachelornivå.  Resultatet må være tilpasset relevante studietilbud på masternivå.  Ansvar: Institutt for data-, elektro- og romteknologi.

· Oppdatering av studietilbudene i form av studieretninger, spesialiseringer etc innen maskin, produksjon og logistikk på bachelornivå. Resultatet må være tilpasset relevante studietilbud på masternivå.  Vi ber instituttet også vurdere spesialiseringer for fiskeri- og havbruksteknologi.  Ansvar:  Institutt for bygnings-, drifts- og konstruksjonsteknologi.

· Oppdatering av studietilbudene på masternivå innen områdene ingeniørdesign og produksjon.  Ansvar:  Institutt for data-, elektro- og romteknologi i nært samarbeid med Institutt for bygnings-, drifts- og konstruksjonsteknologi.

De berørte instituttene må samarbeide nært, slik at det blir tatt tilbørlig hensyn til målet om å etablere helhetlige 5-årige studieløp.

Instituttene bes gi en skriftlig rapport om dette innen 31. oktober 2002. 

Det er særlig viktig å få synspunkter fra nærings- og samfunnslivet .  Vi ber instituttene ta hensyn til dette  ved å invitere eksterne representanter til å delta aktivt i arbeidet.  Det må samarbeides nært med de øvrige instituttene.

SAK
54/02
OPPRETTING AV PROFESSOR-II I ROMTEKNOLOGI

Enstemmig vedtak:

Det etableres en ny stilling som professor-II innenfor fagområdet romteknologi forutsatt fullfinansiering fra NAROM.

Styret ber om å få fremlagt forslag til betenkning for stillingen.

SAK
55/02
OPPFØLGING AV STRATEGISK PLAN

Enstemmig vedtak:

Styret tar saken til etterretning

SAK
56/02
SAMARBEIDSAVTALER MED HiH OG UIT

Enstemmig vedtak:

Rektor får fullmakt til å fullføre avtalene med UiT og HiH i samsvar med utkastene i saksfremlegget.

SAK
57/02
OPPRETTING AV STILLING SOM IT-LEDER

Enstemmig vedtak:

Direktøren får fullmakt til å lyse ut en stilling som IT-leder.

SAK
58/02
EVENTUELT

Det var ingen saker til eventuelt.

Møtets varighet:
Møte med ARS  28. august 2002 fra kl 08.30 – 11.30 og styremøte fra kl. 11.30 – 17.00.

Neste styremøte:
Onsdag 23. oktober 2002 kl. 09.00

Olav Soleng

direktør

